google/wiki40b huggingface dataset:
Guamas

Gyventojai

2010 m. 37,3 % Guamo gyventojų buvo mikroneziečiai čamorai. Toliau 26,3 % sudarė filipiniečiai, 7,1 % – baltieji (daugiausia amerikiečiai), 7 % – mikroneziečiai trukai, kiti – mišrios kilmės, azijiečiai (kinai, japonai ir kt.), kitų Okeanijos tautų atstovai.
Dauguma gyventojų yra krikščionys (75 % – katalikai, 17,7 % – protestantai, 1,4 % – kiti), yra prigimtinės tikybos išpažinėjų (1,5 %), budistų (1,1 %) ir kt.

Politinė sistema

Nors Guame egzistuoja išsivadavimo judėjimas ir visiškos nepriklausomybės nuo JAV siekimas, didesnė dalis salos piliečių pasisako už esamą šalies statusą, bet su didesnėmis autonomijos teisėmis nuo JAV administracijos.

Transportas ir ryšiai

Guame yra Antonio B. Won Pat tarptautinis oro uostas.
Saloje sumažėjus apsilankymų draudimams, išaugus Japonijos ekonomikai, Guamas tapo viena iš mėgstamiausių japonų turistų vieta. Tai sąlygojo trumpesnis kelias negu iki Havajų ir nemažai gerų viešbučių ir golfo aikštynų, pastatytų turistams.
Šiaulių Dubijos pagrindinė mokykla

Istorija

Šiaulių miesto 10-oji vidurinė mokykla pastatyta 1966 m., pastačius plytinių gyvenamųjų namų kvartalą tarp miesto centro ir Kaukazo individualių namų rajono. Metais vėliau prie mokyklos pastatytas plaukimo baseinas (dab. Kūno kultūros ir sporto centro plaukimo mokykla „Delfinas“). 1968 m. mokykla išleido 1-ąją abiturientų laidą – 43 moksleivius. 1969 m. Respublikinės moksleivių meno ir sporto šventės diplomu apdovanotas I-ą vietą meninių kolektyvų konkursą laimėjęs 10-osios vidurinės mokyklos kolektyvas, vadovaujamas Motiejaus Kurilos.
1996 m. XXVIII laidos abiturientas G. Guginis tapo respublikinės fizikų olimpiados prizininku. 1997 m. mokykla pavadinta netoliese tekėjusio Dubijos upelio vardu – Dubijos vidurine mokykla. Pavadinimą rinko visa mokyklos bendruomenė. 1999 m. įrengta kompiuterių klasė. 1999 m. XXXI laidos abiturientas Mantas Vaidelauskas iškovojo III vietą Europos sambo jaunių pirmenybėse. Nuo 2001 m. rugsėjo 1 d. mokykla turėjo pagrindinės mokyklos statusą. 2012 m. gegužės 26 d. mokykloje paskutinį kartą nuaidėjo Paskutinis skambutis – steigėjo, Šiaulių miesto savivaldybės tarybos sprendimu mokykla nuo 2012 m. rugsėjo 1 d. prijungta prie Salduvės progimnazijos.
Statistinis kriterijus

Statistinis kriterijus (arba statistinis testas; angl. statistical test) – tai vienareikšmiškai nustatyta taisyklė, apibūdinanti sąlygas, kada tikrinama statistinė hipotezė yra teisinga, o kada – ne. Naudojant statistinius testus yra nustatomas tarpusavio ryšys tarp atskirų kintamųjų, tačiau nustatomas tik statistinis ryšys, bet ne priežastinis.
Anish Kapoor

Biografija

Anišas Kapūras gimė 1954 m. kovo 12 d. Bombėjuje (dabar Mumbajus) Indijoje. 1972 m. jis persikėlė į D. Britaniją, 1973−1977 m. mokėsi Hornsey meno koledže Londone. Jį baigęs tobulinosi Čelsio meno koledže. 1979 m. jis priėmė pasiūlymą dėstyti Volverhemptono politechnikoje ir pradėjo kūrinių seriją „1000 vardų“ (1,000 Names) po to, kai trumpai buvo grįžęs į Indiją. Ši skulptūrų seriją vaizdavo abstrakčias formas aplietas pigmentais, kurie būdavo išsilieję už formų ribų – ant grindų ar sienos. 1980 m. įvyko pirmoji A. Kapuro personalinė paroda Patrice Alexandre galerijoje Paryžiuje. 1981 m. jo kūriniai įtraukti į britų skulptūros parodą Whitechapel dailės galerijoje Londone. 1983 m. skulptoriaus personalinės parodos įvyko Roterdame, Liverpulyje, Lione, Londone, 1984 m. A. Kapūro kūriniai pirmą kartą eksponuoti JAV, Niujorke. Skulptorius savo kūryboje pradėjo naudoti akmenį, gumą ir aliuminį, kūrė „tuštumos“ (void) serijos kūrinius. 1990 m. A. Kapūras atstovavo Britaniją Venecijos bienalėje ir laimėjo geriausio jaunojo menininko prizą.
1991 m. A. Kapūras apdovanotas Ternerio prizu, jis tapo plačiai žinomu skulptoriumi. „Documenta IX“ parodoje Kaselyje buvo pastatytas atskiras pastatas tam, kad būtų galima patalpinti A. Kapūro skulptūrą „Nusileidimas į limbą“. 1999 m. menininkas priimtas į Britanijos karališkosios menų akademijos narius. 2001 m. „Nottingham Playhouse“ teatras Notingeme A. Kapūrui užsakė pirmąją nuolatinę viešą skulptūrą. Jis sukūrė „Dangaus veidrodį“. 2002 m. su inžinieriaus Cecil Balmond pagalba A. Kapūras įgyvendino monumentalią skulptūrinę konstrukciją „Marsijas“ Londono Teit Modern galerijos Turbinų salėje. 2003 m. skulptorius įvertintas D. Britanijos imperijos ordino komandoro laipsniu. 2004 m. jo viešoji skulptūra „Debesų vartai“ iš nerūdijančio plieno, sverianti 100 tonų, pastatyta Čikagoje. 2008 m. skulptorius atšaukė planuotą parodą Kinijos nacionaliniame muziejuje protestuodamas prieš Kinijos menininko Ai Weiwei areštą.
2010 m. A. Kapūras laimėjo konkursą sukurti statinį 2012 m. Londono olimpinėms žaidynėms pažymėti. 115 metrų aukščio statinys ArcelorMittal Orbit, daugiausiai finansuotas „ArcelorMittal“ plieno kompanijos, pastatytas tarp olimpinių stadiono ir vandens sporto centro, bei atliko olimpinio parko apžvalgos aikštelės funkciją. 2011 m. A. Kapūras dalyvavo Venecijos bienalėje ir jo kūrinys buvo įrengtas San Giorgio Maggiore bazilikos viduje. Jis apdovanotas Japonijos meno asociacijos Praemium Imperiale prizu. 2013 m. A. Kapūrui suteiktas Britanijos imperijos ordino riterio rangas (jis įgijo „sero“ titulą). 2015 m. įvyko jo paroda Versalio rūmų sode, kurios metu skulptūra „Purvinas kampas“ buvo praminta „karalienės vagina“ ir du kartus vandalizuota. 2015 m. rugsėjį A. Kapūras ir Ai Weiwei surengė ėjimo po Londoną akciją, siekdami atkreipti dėmesį į pabėgėlių krizę.
Kauno senamiestis

Istorija

Nuo XII a. iki 1540 m. plėtojosi radialinė struktūra, vėliau pereita prie stačiakampės. XX a. tarpukariu vadintas Senuoju miestu.
1923 m. buvo 17167 gyventojai.
1939 m. įkurta biblioteka.
Vilniaus apygardos prokuratūra

Vilniaus apygardos prokuratūra - apygardos prokuratūra Lietuvoje, valstybės institucija. Pavaldžios apylinkės prokuratūros: Vilniaus miesto, Druskininkų miesto, Ignalinos rajono, Molėtų r., Šalčininkų r., Širvintų r., Švenčionių r., Trakų r., Ukmergės r. Varėnos r., Visagino miesto, Vilniaus rajono ir Zarasų rajono.
Adresas: Rinktinės g. 9, Vilnius, LT-09201.
Romas Karūžna

Biografija

1985 m. baigė Lietuvos veterinarijos akademiją, zooinžinierius.
Ūkininkas, individualios įmonės savininkas, 1995-2000 m. Joniškio rajono pašto viršininkas.
Nuo 1996 m. Lietuvos socialdemokratų partijos Joniškio rajono skyriaus narys.
1990–1992 m. Joniškio rajono tarybos deputatas, 1997–2000 m. Joniškio rajono savivaldybės tarybos narys, valdybos narys, nuo 2011 m. Joniškio rajono savivaldybės tarybos narys. 
Žmona Ilona, vaikai Marius, Darius, Ramunė.
Abra del Akajus

Abra del Akajus (isp. Abra del Acay) – kalnų perėja šiaurės vakarų Argentinoje, Saltos provincijoje, La Pomos departamente. Yra rytiniuose Andų kalnagūbriuose, 4972 m (senesniais duomenimis – 4895 m) aukštyje. Tai aukščiausia Argentinos plento Ruta Nacional 40 vieta. Perėja yra 25 km į pietryčius nuo San Antonio de los Kobreso, netoli Snieguotojo Akajaus (Nevado de Acay) kalno. Tai viena aukščiausių perėjų Amerikoje; ji yra aukščiau nei Monblano viršukalnė Europoje.
Kelias per perėją nutiestas 1960 m., žvyrkelis. Didžiąją metų dalį įveikiamas tik visureigiais. Dėl stačių šlaitų ir išretinto deguonies Abra del Akajų sunku įveikti tiek automobiliams, tiek žmonėms.
Žąsinė sidabražolė

Panaudojimas

Augalas turi rauginių ir gydomųjų medžiagų. Šaknis spalva ir skoniu primenana pastarnoką, kai kurios Skandinavijos ir Sibiro tautos vartoja maistui. Susmulkinta žole lesinami naminiai paukščiai, ypač žąsiukai ir kalakučiukai.

Alternatyvioji medicina

Žąsinė sidabražolė slopina uždegimą. Vartojama ryklės uždegimui gydyti. Iš 1-2 arbatinių šaukštelių žaliavos paruoštą šviežią arbatą gerti kelis kartus per dieną.
Veitelių piliakalnis

Piliakalnis

Įrengtas kalvoje, Veretos dešiniojo kranto slėnyje, netoli santakos su Kalčiu. Aikštelė ovali, pailga rytų – vakarų kryptimi, 65 m ilgio, 42 m pločio. Šlaitai statūs, 2–4 m aukščio. Piliakalnis apardytas arimų, apaugęs lapuočiais medžiais ir krūmais, rytinis šlaitas eroduoja.
Datuojamas I tūkstantmečiu – XIII a.

Istorija

Legendos mena, kad piliakalnį senovėje supylė karžygiai ir milžinai, įsirengę čia pilį. Ją, esą, sunaikino švedai, užėmę Apuolės pilį. Žuvę pilies gynėjai buvę palaidoti prie Veretos įrengtuose milžinkapiuose.
1989 m. piliakalnis paskelbtas vietinės reikšmės archeologijos paminklu (AV2003), 1993 m. įrašytas į Lietuvos Respublikos istorijos ir kultūros paminklų sąrašą, 2011 m. jam suteiktas regioninis reikšmingumo lygmuo.
Teritorijos plotas – 0,85 ha.

Tyrimai

1966 m. žvalgė Lietuvos mokslų akademijos Istorijos institutas (tyrimų vadovas Adolfas Tautavičius), 1987 m. – Mokslinė metodinė kultūros paminklų apsaugos taryba (tyrimų vadovas Gintautas Zabiela), 2010 m. – Kultūros paveldo centras (tyrimų vadovas Arūnas Strazdas).
Piliakalnio aikštelėje tarpukariu buvo randama akmens kirvių, žalvario papuošalų ir geležinių dirbinių.
Drageliškių lobis

Drageliškių lobis – Zarasų rajono savivaldybės teritorijoje, Drageliškės kaime (Dusetų seniūnija) 1934 m. rastas viduramžių monetų lobis.
Tegyvuoja druska!

Tegyvuoja druska! – Kauno moksleivių dvisavaitis laikraštis, ėjęs nuo 1995 m. gegužės 4 d. iki 2007 m. Kaune.

Istorija

Leido tautinė lietuvių studentų korporacija Neo Lithuania. Vyriausieji redaktoriai: R. Leonavičius, I. Andrulevičiūtė, I. Vuosaitytė. Tiražas 2000 egz. Vietoje jo leistas „Mokyklos frontas“.
Elektroninis šlamštas

Elektroninis šlamštas, brukalas, šlamštlaiškiai (angl. spam; nevart. „spamas“) – nepageidaujamos masiškai siunčiamos žinutės, naudojant el. paštą, judriojo ryšio (telefonais siunčiant SMS) ar kitą el. komunikacijos būdus, priemones; nepageidaujama el. reklama.

Istorija

Masinės nepageidaujamos reklaminės medžiagos siuntimo priemonės pradėtos naudoti žymiai anksčiau nei atsirado bei paplito el. komunikacija. Prekybos agentai, galintys pasiekti daugelį asmenų, esančių tam tikroje vietovėje, įprastu paštu siunčiami lankstinukai, skelbimai ant transporto priemonių, sienų, ir rinkimų reklamos, kita informacija prisidėjo prie „informacinio šiukšlinimo“ (informacinio šlamšto platinimo).
Pirmą karta komercinė reklama internete panaudota 1994 m. – imigracinės („žaliųjų kortelių“) populiarinimas Usenet naujienų grupėse. Vėliau panašios reklamos ėmė plisti el. paštu. Daugelyje šalių įvedus įstatymus, ribojančius nepageidautiną reklamą, kovojant prieš tokias reklamas interneto tiekėjams, e. šlamšto siuntėjai reklamoms persiuntinėti ėmė naudoti Trojos arklius bei virusus.

Šlamštas tinklaraščiuose

Vis labiau populiarėjant interneto dienoraščiams, atsirado žmonių, šlamštą platinančių tinklaraščiuose (tokia veikla angl. blog spam). Tai reiškia, jog tinklaraštį aplankęs kito tinklalapio savininkas jame gali palikti reklaminio turinio žinutę su nuorodomis į savo puslapį. Tinklaraščių populiarumui augant kiekvieną dieną, internete atsirado naujas verslas, kurį galima laikyti tiesiog nauju šlamšto platinimo metodu – keletas kompanijų už tam tikrą mokestį siūlo internetinių dienoraščių šiukšlinimo paslaugas. Atsisiuntę reikiamą programinę įrangą, klientai gali pilnai automatizuoti internetinių dienoraščių šiukšlinimo procesą ir tokiu būdu skelbti savo reklamines žinutes tūkstančiuose skirtingų puslapių.
Nors dauguma dienoraščių programų turi apsaugą nuo reklaminio tipo nepageidaujamų žinučių, šlamšto platintojai įdiegę naujas funkcijas savo programinei įrangai kartais sugeba apeiti tinklaraščių savininkų naudojamas apsaugas.

Tinklalapio šlamštas

Internete išplitus Google AdSense programai, atsirado vadinamasis „tinklalapio šlamštas“ („šiukšlės“). Programos dėka tinklalapių savininkai gauna pajamų, į savo svetainę įterpdami Google AdSense kodą, pateikiant atitinkamą reklamą tinklalapio lankytojams. Nesąžiningi svetainių valdytojai automatiškai sugeneruoja tūkstančius puslapių su bereikšmiu turiniu, siekdami pasipelnyti, kai šalia beprasmio turinio nepamirštama įterpti ir Google AdSense kodo. Tokiu būdu iš paieškos sistemų atėjusiam vartotojui belieka paspausti ant rodomos reklamos, kadangi automatizuotai sukurtas tinklalapis, jame esanti informacija – beprasmė (jame nėra jokio prasminio turinio, rišlumo, logikos).
Perkaliai

Istorija

1554 m. priklausė Balninkų seniūnijai. 1652 m. kaimas minimas Videniškių krikšto metrikų knygoje.
Marija Daugirdienė

Biografija

1974 m. baigė Vilniaus universitetą, gydytoja.
Švenčionių Pirminės sveikatos priežiūros centro vyr. gydytoja, Pabradės internatinės mokyklos gydytoja, 2005 m. Švenčionių Pirminės sveikatos priežiūros centro Pabradės padalinio vyr. gydytoja.
Lietuvos lenkų sąjungos narė, 1995 m. Naujosios demokratijos-Moterų partijos, Lietuvos lenkų rinkimų akcijos, 2010 m. partijos Naujoji sąjunga (socialliberalai) Švenčionių rajono skyriaus narė.
1997–2000 m., 2007–2011 m. ir nuo 2011 m. Švenčionių rajono savivaldybės tarybos narė. 
Sutuoktinis Algimantas-Leonas, vaikas Jolanta.
Limbažių savivaldybė

Istorija

Savivaldybė sudaryta 2009 m. reformos metu iš Limbažių rajono dalies.
Vicente Yáñez Pinzón

Biografija

Gimė Palos de la Fronteros vietovėje netoli Huelvos. Buvo jauniausias iš brolių Pinsonų (visi tapo žymiais keliautojais). 1492 m. prisidėjo prie Kristupo Kolumbo kelionės į Ameriką, buvo laivo Niña kapitonas (jo brolis Martinas Pinsonas valdė „Pintą“). 1499 m. Pinsonas savo iniciatyva surengė ekspediciją į Ameriką. Pakeliui audros buvo nublokštas į pietus ir 1500 m. sausio 26 d. pasiekė dabartinės Brazilijos žemes (Pernambuką) anksčiau nei tai padarė Brazilijos atradėju tituluojamas Alvarešas Kabralas. Pakeliui atrado Amazonės upės žiotis, ją pavadino Río Santa María de la Mar Dulce, taip pat atrado Ojapokės upės žiotis.
1505 m. Visentė Pinsonas paskirtas Borinkenos (Puerto Riko) kolonijos valdytoju, tačiau salos kolonizavimu neužsiėmė. 1508 m. dalyvavo Chuano Diaso de Soliso kelionėje į Pietų Ameriką. Po 1514 m. apie keliautoją jokių žinių nėra.
Grembkuvo valsčius

Administracinis suskirstymas

Aleksandruvka, Choječno Cesažė, Choječno Sibilakai, Galkai, Grembkuvas, Grodziskas, Jablona, Kolonija Sinolenka, Kopciai, Kuzkai, Lešnogura, Nova Sucha, Nova Tžcianka, Ogrudekas, Oščežė, Pobratimai, Podsušė, Polkuv Dačbogai, Polkuv Sagalai, Prošev A, Prošev B, Sluchocinas, Stara Sucha, Stara Tžcianka, Stawiska, Suchodulis, Tžebuča, Žarnuvka, Ziomakai.
Jonušas Skuminas Tiškevičius

Biografija

Kilęs iš Lietuvos didikų Tiškevičių giminės Skumino šakos. Tėvas Teodoras Tiškevičius, motina Kotryna Lacka.

Šeima

1595 m. vedė, žmona Barbora Naruševičiūtė (Barbara Naruszewicz, 1580–1627), duktė Kotryna Eugenija Tiškevičiūtė (Katarzyna Eugenia Tyszkiewicz, 1595–1641, jos vyrai: Janas Rakovskis, Jonušas Višnioveckis, Aleksandras Liudvikas Radvila). 1630 m. vedė Sofiją Zamiechovską (?-1635)
Studijavo Padujos universitete. 1619 m. benediktinams dovanojo posesiją Gardine.

Valstybės tarnyba

1610 m. Lietuvos didysis raštininkas, 1621–1626 m. Mstislavlio vaivada, 1626–1640 m. Trakų vaivada, 1640–1642 m. Vilniaus vaivada. Be to, Breslaujos, Jurbarko, Naugarduko seniūnas.
1625 m. prie Joniškio ir Mintaujos kovėsi su švedais.
Svenska Dagbladet

Istorija

Pirmasis laikraščio leidimas išėjo 1884 m. gruodžio 18 d.
2000 m. lapkričio mėn. formatas, kuriuo spausdinamas laikraštis, iš broadsheet pakeistas į tabloid. 2005 m. „Svenska Dagbladet“ kartu su „Aftonbladet“ paleido internetinio verslo portalo, kaip bendros įmonės, veiklą.

Tiražas

2003 m. laikraščio tiražas siekė 185 000 egz. 2005 m. – 187 100 egz. 2008 m. – 123 383 egz. 2011 m. – 185 600 egz. 2012 m. – 159 600 egz., o 2013 m. – 143 400 egz.
Novodevičės kapinės

Novodevičės kapinės (rus. Новодевичье кладбище) - viena iš garsiausių mirusiųjų laidojimo vietų Maskvoje, miesto pietvakarinėje dalyje, šalia UNESCO saugojamo vienuolyno.
Pirmieji (XVI a.) čia laidoti Novodevičės vienuolyno dvasininkai. XIX a. pabaigoje kapinės praplėstos, čia pradėti laidoti pirkliai, rašytojai, muzikantai, mokslininkai. Nauji sklypai suformuoti 1949 ir 1970 m. 
Šiuo metu Novodevičės kapinės išsidėsčiusios keturiose teritorijose, užimančiose 7,5 ha. Iš viso čia palaidota 26 000 žmonių, XX a. viduryje pastatytame kolumbariume yra virš 7 000 urnų. 
Šiose kapinėse palaidoti rašytojai Nikolajus Gogolis, Michailas Bulgakovas, Julianas Semionovas, poetas Vladimiras Majakovskis, dainininkai Fiodoras Šaliapinas, Markas Bernesas, Leonidas Utiosovas, režisieriai Sergejus Eizenšteinas, Michailas Romas, Ivanas Pyrjevas, Sergejus Bondarčiukas, Sergejus Gerasimovas, kompozitoriai Sergejus Prokofjevas, Dmitrijus Šostakovičius, muzikantai Sviatoslavas Richteris, Mstislavas Rostropovičius, aktoriai Jurijus Nikulinas, Jevgenijus Jevstignejevas, Olegas Jankovskis, Inokentijus Smoktunovskis, Michailas Uljanovas, aviakonstruktorius Andrejus Tupolevas, lakūnas Aleksejus Maresjevas, generolas Ivanas Černiachovskis, politiniai veikėjai Lazaris Kaganovičius, Anastasas Mikojanas, Viačeslavas Molotovas, Andrejus Gromyka, antroji J. Stalino žmona N. Alilujeva, Raisa Gorbačiova. Lietuvių kilmės generolas majoras Jonas Blaževičius
Šiose kapinėse palaidoti buvę TSRS ir Rusijos vadovai Nikita Chruščiovas bei Borisas Jelcinas.
Daugelis antkapių - originalūs meno kūriniai. Novodevičės kapines daugelis turistinių firmų įtraukusios į lankomų vietų sąrašą.
Dovilė Dzindzaletaitė

Sezonų rezultatai

2007–2008 m. žiemos sezono (uždarų patalpų varžybų) rezultatas trišuolio rungtyje, 12,62 m, buvo antras pagal gerumą Lietuvoje. Šuolio į tolį rungties rezultatas, 5,66 m, buvo septintoje vietoje pagal gerumą Lietuvoje.
2008 m. vasaros sezono (stadione) rezultatas trišuolio rungtyje, 12,41 m, buvo ketvirtoje vietoje pagal gerumą visoje Lietuvoje. Šuolio į tolį rungtyje pasiektas rezultatas, 5,71 m, buvo šeštoje vietoje Lietuvoje.
2008–2009 m. žiemos sezono trišuolio rungties rezultatas, 12,50 m, buvo trečioje vietoje Lietuvoje. Šuolio į tolį rezultatas, 5,74 m, buvo aštuntas pagal gerumą visoje Lietuvoje.
2009 m. vasaros sezone pasiektas trišuolio rezultatas, 12,26 m, buvo penktoje vietoje Lietuvoje (tai geriausias jaunių ir trečias pagal gerumą jaunuolių rezultatas). Šuolio į tolį rungtyje pasiektas 5,85 m rezultatas taip pat buvo penktas tarp visų šuolininkių (tuo pačiu tai buvo geriausias jaunių ir antras pagal gerumą jaunuolių rezultatas).
2009–2010 m. žiemos sezono metu D. Dzindzaletaitės rezultatas trišuolyje, 12,64 m, buvo trečias tarp visų Lietuvos trišuolininkių (tuo pačiu buvo aukščiausias tarp jaunių ir jaunuolių). To paties sezono šuolio į tolį rungties rezultatas, 5,98 m, buvo antras tarp suaugusiųjų.
Dalyvaudama 2010 m. Šiauliuose vykusiose Lietuvos jaunių varžybose trišuolio rungtyje nušoko 13,14 m. Šiuo rezultatu ji pagerino Lietuvos 16, 17, 18 ir 19 metų rekordus, tuo pačiu pakildama į penktąją vietą geriausių Lietuvos trišuolininkių sąraše.
2010 m. rugpjūčio mėn. dalyvavo pirmose Pasaulio jaunimo olimpinėse žaidynėse Singapūre, kur "B" finale buvo pirma, ir bendroje
įskaitoje laimėjo 8 vietą.
2011 m. LLAF taurės varžybose pasiekė Lietuvos atviro stadiono trišuolio 17 m 18 m ir 19 m rekordus (13,35 m) ir laimėjo 1 vietą.
2012 m. LLAF taurės varžybose pasiekė Lietuvos uždarų patalpų trišuolio 18 m ir 19 m rekordus (13,28 m) ir laimėjo 1 vietą.
2012 m. Lietuvos lengvosios atletikos čempionate pasiekė Lietuvos uždarų patalpų trišuolio 18 m ir 19 m rekordus (13,60 m) ir laimejo 2 vietą.
2012 m. pasaulio jaunimo čempionate pasiekė naują Lietuvos rekordą 14,17 m, pelnė sidabro medalį ir tapo pirmąja Lietuvos moterimi nušokusia virš 14 metrų.
2015 m. laimėjo Europos U23 lengvosios atletikos čempionato Taline trišuolio rungtį ir įvykdė olimpinį normatyvą, tačiau dėl nėštumo 2016 m. vasaros olimpinėse žaidynėse nedalyvaus.
2019 m. birželio 15 d. Baltijos šalių komandiniame čempionate nušoko 14,26 m ir dar kartą pagerino nacionalinį Lietuvos rekordą.
Rolandas Jankauskas

Biografija

Kompozitoriaus Bronislovo Jankausko sūnus. Mokėsi Vilniaus 34-oje vidurinėje mokykloje. Baigęs 8 klases, įstojo į Vilniaus elektromechanikos technikumą, kurį baigęs 1987 m. įstojo į Vilniaus inžinerinio statybos instituto Elektrotechnikos fakultetą. Paskirtas dirbti į Ventos mokslinį–tiriamąjį institutą. Tais pačiais metais paimtas į Sovietinę armiją. Trejus metus tarnavo sovietiniame Ramiojo vandenyno jūrų laivyne Vladivostoke. 1990 m. lapkričio mėn. grįžo namo. Buvo sportininkas, ieties metikas.
1991 m. sausio 13 d. žuvo Vilniuje prie Televizijos bokšto, gindamas Lietuvos nepriklausomybę.
1991 m. sausio 15 d. už pasižymėjimą didvyrišku narsumu ir ištverme ginant Lietuvos Respublikos laisvę ir nepriklausomybę po mirties apdovanotas I-ojo laipsnio Vyčio Kryžiaus ordinu.
Rolando Jankausko vardu pavadinta viena iš Vilniaus gatvių Karoliniškėse.
La Sola

La Sola (isp. Isla la Sola) – maža negyvenama salelė Karibų jūroje, Pietų Antilų salose, 37 km į šiaurę nuo Margaritos salos, į vakarus nuo Los Testigoso salyno. Priklauso Venesuelai (Venesuelos federalinės valdos). Plotas – 0,01 km². Tai maža, plika uola, iškilusi iki 8,5 m.
Atrasta 1498 m. ir pradžioje vadinta Romero sala. 1938 m. oficialiai tapo Venesuelos dalimi.
Bon Jovi (albumas)

Istorija

1980 m. Jon Bon Jovi įsidarbino Manhatano įrašų studijoje „The Power Station“, kurios bendrasavininkas buvo jo pusbrolis Tony Bongiovi. Su studijos muzikantų pagalba, Jon įrašė keletą bandomųjų savo kūrybos dainų versijų, kurias išsiuntinėjo įrašų kompanijoms, tačiau atsako nesulaukė.
1982 m. jis apsilankė vietinėje Niujorko miesto radijo stotyje, kurios diskžokėjui davė paklausyti savo dainų. Labiausiai didžėjui patiko daina „Runaway“, kurią jis net įtraukė į kompiliacinį vietos talentų dainų albumą bei dažnai grojo radijuje. Daina sulaukė susidomėjimo, netrukus Jon pavyko gauti sutartį su „Mercury Records“ ir jis subūrė nuolatinę grupę, pasivadinusią Bon Jovi.
„Bon Jovi“ įrašytas „The Power Station“ studijoje, jį prodiusavo Tony Bongiovi ir Lance Quinn. Iš pradžių grupės nariai norėjo albumą pavadinti „Tough Talk“, tačiau įrašų kompanija patarė, kad būtų išmintingiau debiutinę plokštelę pavadinti grupės vardu.
Daugiausia dainų šiam albumui sukūrė Jon Bon Jovi ir Richie Sambora. Iš kitų jis išsiskiria tuo, kad yra vienintelis, kuriame esanti daina („She Don’t Know Me“) sukurta ne grupės narių.
Meisakiula

Istorija

Meisakiula miesto teises gavo 1938 m.

Žymūs žmonės

Čia gimė 1936 m. olimpinių žaidynių bronzos medalio laimėtojas, sunkiaatletis Arnold Luhaäär.
2028 m. vasaros olimpinės žaidynės

Miestai kandidatai

Iš pradžių dėl organizatoriaus teisės varžėsi Paryžius ir Los Andželas. Tarptautinis olimpinis komitetas galutinį sprendimą paskelbė 2017 m. rugsėjo 13 dieną. Tai buvo precendento neturintis balsavimas, kurio metu paaiškėjo tiek 2024 m., tiek 2028 m. olimpinių žaidynių rengėjai. Teisęs surengti Olimpiadą gavo ir Paryžius ir Los Andželas. Anksčiau buvo pranešta, kad Budapeštas, Roma, Hamburgas atsisakė ketinimų surengti olimpines žaidynes 2024 metais.
Al-Bahri SC

Istorija

Klubas įkurtas 1976 m.
Šokio erdvėje

Šokio erdvėje – respublikinis šiuolaikinio ir modernaus šokio konkursas-festivalis, rengiamas nuo 2004 metų.

Dalyviai

Konkurse kasmet dalyvauja apie 100 grupių (2009 ir 2010 m. dalyvavo 130 grupių) iš Lietuvos ir užsienio, atliekančių įvairaus stiliaus šokius: šiuolaikinio, estradinio, šou, hiphopo. Konkurse-festivalyje dalyvauja šokėjai nuo 4 iki 18 metų ir vyresni. Festivalio vieta – Girstučio kultūros centras, Kaunas.
Chindia Târgoviște

Istorija

Klubas įkurtas 2010 m. Iškopė į elito lygą, kai tapo 2018/2019 m. Liga II nugalėtojais.